**Likumprojekta „Grozījums Nacionālo bruņoto spēku likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa informatīvā ziņojuma „Nozaru administratīvo pārkāpumu kodifikācijas ieviešanas sistēma” (sēdes protokols Nr. 24, 26.§), turpmāk – Informatīvais ziņojums, 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā administratīvo pārkāpumu procesuālās un materiālās tiesību normas nosaka Latvijas Administratīvo pārkāpumu kodekss (turpmāk – LAPK). Ar Ministru kabineta 2013. gada 4. februāra rīkojumu Nr. 38 „Par Administratīvo sodu sistēmas attīstības koncepciju” tika atbalstīti administratīvo sodu sistēmas attīstības koncepcijas kopsavilkumā ietvertie risinājumi, tajā skaitā nozares kodifikācija. Administratīvo sodu sistēmas attīstības koncepcijas ieviešanai ir izstrādāts likumprojekts „Administratīvo pārkāpumu procesa likums”, kas noteiks administratīvo pārkāpumu procesuālās normas. Atbilstoši Informatīvā ziņojuma 2. punktam atbildīgajām ministrijām (institūcijām) jāizstrādā grozījumi nozares likumos vai jāizstrādā jauni likumprojekti, kuros iekļaujami attiecīgās nozares administratīvo pārkāpumu sastāvi, kā arī jānosaka kompetentā institūcija, kurai būs piekritīga soda piemērošana. Līdz ar likumprojekta „Administratīvo pārkāpumu procesa likums” un grozījumiem nozares likumos, kas noteiks attiecīgās nozares administratīvo pārkāpumu sastāvus un kompetenci soda piemērošanā, spēkā stāšanās brīdi - LAPK zaudēs spēku.Izpildot Informatīvajā ziņojumā doto uzdevumu, Aizsardzības ministrija sadarbībā ar Nacionālajiem bruņotajiem spēkiem (turpmāk – NBS), izstrādāja likumprojektu „Grozījums Nacionālo bruņoto spēku likumā” (turpmāk – likumprojekts).Ar likumprojektu Nacionālo bruņoto spēku likums tiek papildināts ar VI nodaļu *„Administratīvā atbildība aizsardzības jomā un kompetence soda piemērošanā”*, iekļaujot tajā LAPK 194.3 pantā noteikto administratīvā pārkāpuma sastāvu. LAPK 194.3 pantsparedz saukt personu pie administratīvās atbildības par patvaļīgu iekļūšanu militārajos objektos vai militārās policijas apsargājamās teritorijās un militāro objektu aprīkojuma bojāšanu. Par patvaļīgu iekļūšanu militārajos objektos vai militārās policijas apsargājamās teritorijās LAPK paredz izteikt brīdinājumu vai uzlikt naudas sodu līdz septiņdesmit *euro*. Savukārt par militāro objektu aprīkojuma bojāšanu paredz uzlikt naudas sodu līdz divi simti astoņdesmit *euro*.Nacionālo bruņoto spēku likuma 2. panta otrā daļa nosaka, ka NBS mērķis ir aizsargāt Latvijas valsts suverenitāti, teritoriālo nedalāmību un tās iedzīvotājus no agresijas. Lai īstenotu šo mērķi, NBS pilda Nacionālo bruņoto spēku likuma II nodaļā noteiktos uzdevumus. Šī likuma 4. panta otrā daļa nosaka, ka NBS izvieto militārajos objektos. Militārais objekts ir Aizsardzības ministrijas valdījumā vai turējumā vai citas fiziskās vai juridiskās personas īpašumā, valdījumā vai turējumā esošs nekustamais īpašums vai tā daļa, kas nodota lietošanā NBS, lai pildītu šā likuma [6.pantā](http://likumi.lv/doc.php?id=15836#p6) noteiktos uzdevumus. Atbilstoši Nacionālo bruņoto spēku likuma 6.1 panta otrās daļas 3. punkta „b”apakšpunktam Militārā policija veic aizsardzības ministra un NBS komandiera noteikto objektu apsardzi.Nesankcionēta iekļūšana militārajos objektos vai Militārās policijas apsargājamos objektos var apdraudēt gan pašu personu, kas nesankcionēti tur iekļuvusi (piemēram, personu, kas iekļuvusi militārajā poligonā, kur notiek šaušanas nodarbības), gan NBS Nacionālo bruņoto spēku likumā noteikto uzdevumu izpildi. Likumprojekta „Administratīvo pārkāpumu procesa likums” 14. pants nosaka, ka *administratīvais sods ir ietekmēšanas līdzeklis, kas tiek piemērots administratīvo pārkāpumu izdarījušajai personai, lai aizsargātu sabiedrisko kārtību, atjaunotu taisnīgumu, sodītu par izdarīto pārkāpumu, kā arī atturētu administratīvo pārkāpumu izdarījušo personu un citas personas no turpmākas administratīvo pārkāpumu izdarīšanas.* Administratīvā soda mērķa sasniegšana atkarīga arī no soda apmēra. Ņemot vērā ģeopolitisko situāciju, NBS atzīst, ka šobrīd LAPK 194.3 pantā noteiktā sankcija par patvaļīgu iekļūšanu militārajos objektos vai NBS apsargājamos objektos ir nesamērīgi maza un to varētu uzskatīts par efektīvu prevencijas līdzekli tikai tajā gadījumā, ja persona iekļūst militārajā vai NBS apsargājamā objektā aiz neuzmanības. Savukārt personai, kas tīši patvaļīgi iekļuvusi militārajā vai NBS apsargājamā objektā ir nepieciešams paredzēt bargāku sankciju. Piemēram, 2015. gada jūnijā notika provokācija, kad divi Krievijas federācijas pilsoņi mērķtiecīgi un nesankcionēti iekļuva Ādažu militārās bāzes teritorijā, pārkāpjot pāri žogam. Tādējādi likumprojekts paredz saukt personu pie administratīvās atbildības par patvaļīgu iekļūšanu militārajos objektos vai NBS apsargājamos objektos, nosakot maksimālo sankciju par šo pārkāpumu līdz četrsimts naudas soda vienībām, kas ir ekvivalents diviem tūkstošiem *euro*.Savukārt militāro objektu bojāšana var traucēt NBS pilnvērtīgi veikt Nacionālo bruņoto spēku likumā noteiktos uzdevumus, bet dažādi militārā aprīkojuma bojājumi krīzes situācijā var izraisīt ļoti smagas sekas. Tādējādi arī par militāro objektu aprīkojuma bojāšanu likumprojekts paredz piemērot maksimāli lielu naudas sodu - fiziskajām personām līdz četrsimts naudas soda vienībām, kas ir ekvivalents diviem tūkstošiem *euro*, bet juridiskajām personām līdz četrtūkstoš naudas soda vienībām, kas ir ekvivalents divdesmit tūkstošiem *euro*.Papildus likumprojekts nosaka, ka administratīvā pārkāpuma procesu par šā likumā noteiktajiem administratīvajiem pārkāpumiem veiks NBS Militārā policija.  |
|  | Projekta izstrādē iesaistītās institūcijas | Aizsardzības ministrija un NBS.  |
| 4. | Cita informācija | Likumprojekts ir izskatīts un atbalstīts Tieslietu ministrijas Latvijas Administratīvo pārkāpumu kodeksa darba grupā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras pārkāps attiecīgās tiesību normas. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojekta „Administratīvo pārkāpumu procesa likums” pieņemšanu tiks mainīta LAPK 210. pantā noteiktā piekritība pašvaldību administratīvajām komisijām izskatīt LAPK [194.3 pantā](http://likumi.lv/doc.php?id=89648#p194.4) noteikto administratīvo pārkāpumu lietas. Turpmāk kompetentā iestāde par šīs kategorijas lietām būs NBS Militārā policija. Līdz ar to pašvaldību administratīvajām komisijām administratīvais slogs samazināsies, bet NBS Militārajai policijai palielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (euro) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2016.gadu | Izmaiņas, salīdzinot ar 2016.gadu | Izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Ieņēmumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no likumprojektā regulēto subjektu puses. |
| 6.2. detalizēts izdevumu aprēķins | Izdevumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas no likumprojektā regulēto subjektu puses. |
| 7. Cita informācija | Valsts budžeta ieņēmumi nav precīzi aprēķināmi, jo nav iespējams paredzēt, kāds būs administratīvi sodītu personu skaits un tām piemēroto un samaksāto administratīvo sodu apmērs. Ieņēmumi no naudas sodiem, ko par likumprojektā paredzētajiem administratīvajiem pārkāpumiem uzliks Militārā policija, tiks ieskaitīti valsts pamatbudžetā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojektam jāstājas spēkā vienlaicīgi ar Administratīvo pārkāpumu procesa likumu. |
| 2. | Atbildīgā institūcija | Tieslietu ministrija ir atbildīga par likumprojekta „Administratīvo pārkāpumu procesa likums” izstrādi un virzīšanu pieņemšanai. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika publicēti tīmekļa vietnē [www.mod.gov.lv](http://www.mod.gov.lv) sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Sabiedrības līdzdalība likumprojekta izstrādē tika nodrošināta, ievietojot likumprojektu un tā anotāciju tīmekļa vietnē [www.mod.gov.lv](http://www.mod.gov.lv) un aicinot sabiedrības pārstāvjus rakstiski sniegt viedokli par likumprojektu tā izstrādes stadijā – nosūtot elektroniski uz e-pastu: kanceleja@mod.gov.lv.  |
| 3. | Sabiedrības līdzdalības rezultāti | Priekšlikumi noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NBS Militārā policija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | NBS Militārajai policijai tiek piešķirta jauna funkcija. |
| 3. | Cita informācija | NBS Militārā policija nodrošinās administratīvo pārkāpumu procesu tai piešķirto valsts budžeta līdzekļu ietvaros. |

*Anotācijas V sadaļa – likumprojekts šīs jomas neskar.*

Aizsardzības ministrs R. Bergmanis

Vīza: valsts sekretārs J. Garisons

10.10.2015. 10:55

1496

Marina Baltā

Marina.Balta@mod.gov.lv; 67335270